
Európsky parlament,
–	so zreteľom na návrh Komisie pre Európsky parlament a Radu (COM(2023)0459),
–	so zreteľom na článok 294 ods. 2 a článok 338 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0316/2023),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskej centrálnej banky z 24. novembra 2023[footnoteRef:1], [1:  	Ú. v. EÚ C, C/2024/668, 12.1.2024, ELI: http://data.europa.eu/eli/C/2024/668/oj.] 

–	so zreteľom na článok 59 rokovacieho poriadku,
–	so zreteľom na stanovisko Výboru pre zamestnanosť a sociálne veci,
–	so zreteľom na správu Výboru pre hospodárske a menové veci (A9-0054/2024),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

P9_TC1-COD(2023)0288
Pozícia Európskeho parlamentu prijatá v prvom čítaní 24. apríla 2024 na účely prijatia nariadenia Európskeho parlamentu a Rady (EÚ) 2024/... o podnikovej štatistike trhu práce Európskej únie, ktorým sa zrušuje nariadenie Rady (ES) č. 530/1999 a nariadenia Európskeho parlamentu a Rady (ES) č. 450/2003 a (ES) č. 453/2008[footnoteRef:2]* [2: * 	Zmeny v celom texte vyplývajú z prijatia pozmeňujúceho návrhu 1. Nový alebo zmenený text je vyznačený hrubou kurzívou; vypustenia sa označujú symbolom ▌.] 

(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 338 ods. 1,
so zreteľom na návrh Európskej komisie,
po postúpení návrhu legislatívneho aktu národným parlamentom,
so zreteľom na stanovisko Európskej centrálnej banky[footnoteRef:3],  [3:  	Ú. v. EÚ C, C/2024/668, 12.1.2024, ELI: http://data.europa.eu/eli/C/2024/668/oj.] 

▐
konajúc v súlade s riadnym legislatívnym postupom,
keďže:
(1)	Presná, včasná, spoľahlivá a porovnateľná podniková štatistika trhu práce Európskej únie je potrebná na navrhovanie, vykonávanie a hodnotenie politík Únie, najmä tých, ktoré sa zaoberajú hospodárskou, sociálnou a územnou súdržnosťou, európskou stratégiou zamestnanosti, Európskym pilierom sociálnych práv a európskym semestrom, ako aj tých, ktoré súvisia s vykonávaním akčného plánu Európskeho piliera sociálnych práv a akčného plánu pre sociálne hospodárstvo. Rovnako sú dôležité na to, aby Únia mohla plniť úlohy, ktoré jej vyplývajú z článkov 2, 3 a 4 Zmluvy o fungovaní Európskej únie (ďalej len „ZFEÚ“). [PN 2]
(2)	Prevencia a náprava makroekonomických nerovnováh podľa nariadenia (EÚ) č. 1176/2011[footnoteRef:4] a monitorovanie primeraných minimálnych miezd podľa smernice Európskeho parlamentu a Rady (EÚ) 2022/2041[footnoteRef:5] si vyžadujú presné informácie o vývoji hodinových nákladov práce a úrovní miezd, miere pokrytia kolektívnym vyjednávaním, výške zákonnej minimálnej mzdy a podiele pracovníkov, na ktorých sa vzťahuje, vo všetkých členských štátoch. [4:  	Nariadenie Európskeho parlamentu a Rady (EÚ) č. 1176/2011 zo 16. novembra 2011 o prevencii a náprave makroekonomických nerovnováh (Ú. v. EÚ L 306, 23.11.2011, s. 25).]  [5:  	Smernica Európskeho parlamentu a Rady (EÚ) 2022/2041 z 19. októbra 2022 o primeraných minimálnych mzdách v Európskej únii (Ú. v. EÚ L 275, 25.10.2022, s. 33).] 

(3)	Európska centrálna banka využíva európsku podnikovú štatistiku trhu práce v kontexte jednotnej menovej politiky, najmä tie, ktoré sa týkajú vývoja nákladov práce a rastu miezd, na monitorovanie rizík inflácie a deflácie spojených s nákladmi práce. Preto je potrebná presná, včasná a porovnateľná štatistika Únie o vývoji nákladov práce. Je dôležité, aby túto analýzu dopĺňalo monitorovanie inflačných a deflačných rizík vyplývajúcich zo zisku.
(4)	Treba rozšíriť pokrytie štatistiky voľných pracovných miest a včasnosť indexu nákladov práce, keďže oba ukazovatele sú uvedené medzi hlavnými európskymi hospodárskymi ukazovateľmi (PEEI)[footnoteRef:6] potrebnými na monitorovanie menovej a hospodárskej politiky. [6:  	Oznámenie Komisie Európskemu parlamentu a Rade o štatistike eurozóny „Smerom k zlepšeným metodikám pre štatistiku a ukazovatele eurozóny“, COM(2002)0661 v konečnom znení z 27. novembra 2002.] 

(4a)	Na analytické účely je dôležité, aby bolo k dispozícii primerané množstvo spätných údajov, aby bolo možné posúdiť indexy nákladov práce v priebehu času. S cieľom znížiť zaťaženie členských štátov by sa však prenos mal obmedziť na spätné údaje, ktoré sa vzťahujú aspoň na kalendárne roky 2024 a 2025.
(5)	Na reguláciu prenosu ročných údajov o rodovom rozdiele v odmeňovaní na účely monitorovania cieľov udržateľného rozvoja v rámci Agendy 2030 Organizácie Spojených národov (OSN), najmä cieľa 5 týkajúceho sa rodovej rovnosti a cieľa 8 týkajúceho sa dôstojnej práce a ekonomického rastu, ako aj na účely monitorovania vplyvu smernice Európskeho parlamentu a Rady (EÚ) 2023/970[footnoteRef:7] (smernica o transparentnosti odmeňovania), je potrebný právny základ. [PN 3] [7:  	Smernica Európskeho parlamentu a Rady (EÚ) 2023/970 z 10. mája 2023, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty prostredníctvom transparentnosti odmeňovania a mechanizmov presadzovania (Ú. v. EÚ L 132, 17.5.2023, s. 21, http://data.europa.eu/eli/dir/2023/970/oj).] 

(6)	Uplatňovanie, monitorovanie a hodnotenie zásady rovnosti príležitostí a rovnakého zaobchádzania s mužmi a so ženami vo veciach zamestnanosti a povolania[footnoteRef:8] si vyžaduje porovnateľné údaje o mzdách mužov a žien. V smernici Európskeho parlamentu a Rady (EÚ) 2023/970, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty[footnoteRef:9], sa vyžaduje, aby členské štáty každý rok a včas poskytovali Komisii aktuálne údaje o rodovom rozdiele v odmeňovaní v súlade so smernicou (EÚ) 2023/970. Táto povinnosť by sa mala doplniť o vhodný potrebný štatistický rámec na zostavovanie a prenos údajov o rodovom rozdiele v odmeňovaní. [8:  	Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v. EÚ L 204, 26.7.2006, s. 23).]  [9:  	Smernica Európskeho parlamentu a Rady (EÚ) 2023/970 z 10. mája 2023, ktorou sa posilňuje uplatňovanie zásady rovnakej odmeny pre mužov a ženy za rovnakú prácu alebo prácu rovnakej hodnoty prostredníctvom transparentnosti odmeňovania a mechanizmov presadzovania (Ú. v. EÚ L 132, 17.5.2023, s. 21).] 

(6a)	V nadväznosti na akčný plán pre sociálne hospodárstvo[footnoteRef:10], ako aj ciele stanovené v stratégii v oblasti práv osôb so zdravotným postihnutím na roky 2021 – 2030, najmä v nadväznosti na cieľ vytvoriť rovnaké príležitosti a zabezpečiť im rovnaký prístup k účasti na živote spoločnosti a hospodárskej činnosti, sú potrebné včasné, porovnateľné a presné údaje o účasti osôb so zdravotným postihnutím na trhu práce. Takéto údaje poskytnú veľmi potrebné posúdenie pokroku v spoločnom úsilí pri znižovaní rozdielov v miere zamestnanosti a pri zvyšovaní miery zamestnanosti osôb so zdravotným postihnutím. [10:  	COM(2021)0778.] 

(6b)	Vykonávanie zásady rovnakého zaobchádzania bez ohľadu na rasový alebo etnický pôvod si vyžaduje včasné, porovnateľné a presné údaje o mzdách a charakteristikách zamestnania osôb rôzneho rasového alebo etnického pôvodu. Takéto údaje poskytnú veľmi potrebné posúdenie pokroku pri znižovaní diskriminácie v súvislosti so zamestnaním a pracovnými podmienkami vrátane prepúšťania a odmeňovania.
(6c)	Rodový rozdiel v dôchodkoch je relatívny rozdiel medzi priemernými hrubými dôchodkami žien a mužov. Tento rozdiel má svoje korene v rôznych profesionálnych kariérach; kariéra žien sa vyznačuje nižšou mzdou, kratšou a prerušovanou kariérou a nižším objemom odpracovaných hodín. V dôsledku toho sú ženy v neskoršom veku vystavené väčšiemu riziku chudoby ako muži. K lepšiemu pochopeniu rozdielov v dôchodkoch žien a mužov v členských štátoch môžu prispieť aj údaje zozbierané v súvislosti s podnikovou štatistikou trhu práce, pokiaľ ide o štruktúru zárobkov, rozdiely v odmeňovaní žien a mužov a štruktúru nákladov práce.
(7)	S cieľom zjednodušiť existujúce právne predpisy a podporiť harmonizáciu rozsahu pôsobnosti, koncepcií, definícií a podávania správ o kvalite by sa toto nariadenie malo vzťahovať na všetky európske podnikové štatistiky trhu práce.
(7a)	S cieľom zlepšiť podnikovú štatistiku trhu práce je nevyhnutné, aby údaje spĺňali požiadavky na kvalitu. Komisia (Eurostat) by preto mala poskytnúť ďalšie usmernenia týkajúce sa správy údajov zozbieraných zo zdrojov s nízkou kvalitou.
(8)	V tomto nariadení by sa mali zohľadniť nové potreby, ktoré vznikli v súvislosti s rozvojom a prehlbovaním Únie a eurozóny, a to pod podmienkou, že jeho ustanovenia nespôsobia neprimerané zaťaženie respondentov alebo vnútroštátnych štatistických orgánov.
(9)	S cieľom obmedziť administratívne a finančné zaťaženie podnikov, najmä sociálnych podnikov, MSP a mikropodnikov, by vnútroštátne štatistické orgány mali zvážiť využívanie administratívnych a inovačných zdrojov, ktoré sú už majú vnútroštátne, regionálne alebo miestne orgány k dispozícii a ktorých hlavným cieľom nie je poskytovanie štatistiky, ako o náhrade alebo doplnku štatistických zisťovaní, ak spĺňajú požiadavky na kvalitu oficiálnej štatistiky. K tomuto cieľu môže prispieť najnovší technologický a digitálny vývoj. Je však potrebné obmedziť počet zdrojov, z ktorých sa údaje môžu zbierať a prenášať, na zdroje nevyhnutné a primerané na dosiahnutie cieľa tohto nariadenia. Komisia by preto mala byť splnomocnená prijať delegované akty s cieľom určiť, z akých zdrojov, okrem údajov z prieskumov a administratívnych záznamov, sa údaje môžu zbierať a prenášať podľa tohto nariadenia. V každom prípade spracúvaním údajov pochádzajúcich z týchto iných zdrojov by nemala byť dotknutá smernica Európskeho parlamentu a Rady 2002/58/ES[footnoteRef:11]. [11:  	Smernica Európskeho parlamentu a Rady 2002/58/ES z 12. júla 2002 týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 31.7.2002, s. 37, http://data.europa.eu/eli/dir/2002/58/oj).] 

(9a)	Národné štatistické orgány by mali pri jednaniach s podnikmi zohľadniť štandard nákladovej efektívnosti a nemali by ukladať nadmernú záťaž hospodárskym subjektom, ako je zakotvené v článku 338 ods. 2 Zmluvy o fungovaní Európskej únie. Členské štáty by mali vyvíjať úsilie na zabezpečenie primeranej výmeny relevantných údajov medzi orgánmi s cieľom zabezpečiť, aby zaťaženie podnikov spojené s vykazovaním bolo čo najmenšie.
(9b)	Rámec upravujúci podnikovú štatistiku trhu práce by sa mal neustále zlepšovať. To zahŕňa aspekty kvality údajov, ako aj zníženie neprimeranej ekonomickej záťaže. Nové metódy a postupy by sa však mali pred ich začlenením do každodennej činnosti národných štatistických úradov riadne otestovať. Na tento účel by Komisia (Eurostat) a národné štatistické úrady mali vykonať štúdie uskutočniteľnosti a pilotné štúdie. Takéto štúdie by mala iniciovať Komisia a mali by byť otvorené účasti národných štatistických úradov na dobrovoľnom základe. S cieľom vyvodiť správne závery by Komisia a národné štatistické úrady mali dôkladne analyzovať výsledky týchto štúdií. Táto analýza by sa mala sprístupniť štatistickej komunite a širšej verejnosti.
(10)	Na zvýšenie efektívnosti štatistických procesov tvorby štatistiky trhu práce a na zníženie štatistického zaťaženia respondentov by mali mať vnútroštátne štatistické orgány v súlade s ustanovením článku 17a nariadenia Európskeho parlamentu a Rady (ES) č. 223/2009[footnoteRef:12] právo na prístup ku všetkým vnútroštátnym administratívnym záznamom a na ich používanie, a to bezodkladne a bezplatne, ako aj na integráciu uvedených administratívnych záznamov do štatistík v miere potrebnej na rozvoj, tvorbu a šírenie podnikovej štatistiky trhu práce Európskej únie. [12:  	Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia Európskeho parlamentu a Rady (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31.3.2009, s. 164).] 

(11)	Nariadenie (ES) č. 223/2009 je pre toto nariadenie referenčným rámcom, a to aj pokiaľ ide o ochranu dôverných údajov a spracúvanie a výmenu osobných údajov vrátane údajov v súkromnej držbe.
(11a)	Používanie techník extrakcie dát z webu na zber údajov z webových stránok, ktoré zvyčajne spočívajú v neštruktúrovanom vyhľadávaní toho, čo je verejne dostupné na internete, nemusí byť v súlade so zásadou presnosti ochrany údajov, pokiaľ neexistuje posúdenie spoľahlivosti zdrojov. Mohli by tým byť dotknuté rovnaké požiadavky na kvalitu oficiálnej štatistiky (napr. zásada štatistickej presnosti a spoľahlivosti zdrojových údajov).
(12)	Keďže cieľ tohto nariadenia, a to stanovenie spoločného rámca pre systematickú tvorbu kvalitnej podnikovej štatistiky trhu práce Európskej únie, nie je možné uspokojivo dosiahnuť na úrovni členských štátov, ale z dôvodov konzistentnosti alebo porovnateľnosti ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie uvedeného cieľa. 
(13)	V súlade s článkom 42 ods. 1 nariadenia Európskeho parlamentu a Rady (EÚ) 2018/1725[footnoteRef:13] sa uskutočnili konzultácie s európskym dozorným úradníkom pre ochranu údajov, ktorý vydal svoje stanovisko 25. septembra 2023. [13:  	Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).] 

(14)	Na správne vykonávanie tohto nariadenia v členských štátoch je potrebných najmenej 12 mesiacov odo dňa nadobudnutia účinnosti pred prvým zberom údajov. Preto by sa malo uplatňovať najskôr od 1. januára 2026.
(15)	Uskutočnili sa konzultácie s Výborom pre európsky štatistický systém,
PRIJALI TOTO NARIADENIE:
Článok 1
Predmet úpravy

Týmto nariadením sa stanovuje spoločný právny rámec pre rozvoj, tvorbu a šírenie podnikovej štatistiky trhu práce v Únii.
Článok 2
Vymedzenie pojmov
Na účely tohto nariadenia sa uplatňuje toto vymedzenie pojmov:
1.	„štatistická jednotka“ je fyzická alebo právnická osoba, o ktorej sa zbierajú alebo zostavujú údaje;
2.	„podnik“ je súbor právnych jednotiek, ako je vymedzené v nariadení Rady (EHS) č. 696/93[footnoteRef:14]; zahrnutí sú netrhoví výrobcovia a iné inštitucionálne jednotky, ktoré patria do sektora verejnej správy; [14:  	Nariadenie Rady (EHS) č. 696/93 z 15. marca 1993 o štatistických jednotkách na účely pozorovania a analýzy výrobného systému v Spoločenstve (Ú. v. ES L 76, 30.3.1993, s. 1), PRÍLOHA-Oddiel III-A.] 

2a.	„sociálny podnik“ je súkromnoprávny subjekt, ktorý môže mať rôzne právne formy a ktorý poskytuje tovar a služby na trhu podnikateľským spôsobom a v súlade so zásadami a charakteristickými črtami sociálneho hospodárstva, pričom dôvodom jeho obchodnej činnosti sú sociálne alebo environmentálne ciele[footnoteRef:15]; [15:  	Odporúčanie Rady z 27. novembra 2023, týkajúce sa vypracovania rámcových podmienok sociálneho hospodárstva (C/2023/1344) (Ú. v. EÚ C, C/2023/1344, 29.11.2023, ELI: http://data.europa.eu/eli/C/2023/1344/oj).] 

3.	„miestna jednotka“ je podnik alebo jeho časť na geograficky stanovenom mieste; 
4.	„rezidentský podnik“, resp. „rezidentská miestna jednotka“ je podnik, resp. miestna jednotka, ktoré vykonávajú ekonomické činnosti prispievajúce do hrubého domáceho produktu (HDP);
5.	„zamestnanec“ je akákoľvek osoba bez ohľadu na jej štátnu príslušnosť, príslušnosť k ekonomickému územiu alebo dĺžku jej zamestnania v členskom štáte, ktorá má pracovnoprávny vzťah priamo s podnikom uzatvorený na základe formálnej zmluvy alebo neformálnej dohody a ktorá dostáva odmenu, a to bez ohľadu na druh vykonávanej práce, počet odpracovaných hodín (plný pracovný čas alebo kratší pracovný čas) a dobu pracovnej zmluvy (určitú alebo neurčitú vrátane zmluvy na sezónnu prácu); odmeňovanie zamestnancov môže mať formu miezd a platov vrátane prémií, miezd za úkolovú prácu a prácu na zmeny, príplatkov, poplatkov, provízií a odmeny v naturáliách; [PN 4]
6.	„zamestnávateľ“ je podnik alebo miestna jednotka, ktorá má pracovnoprávny vzťah priamo so zamestnancom uzatvorený na základe formálnej zmluvy alebo neformálnej dohody; [PN 5]
7.	„doména“ je jeden súbor alebo viacero súborov údajov, ktoré pokrývajú jednu alebo viaceré témy;
8.	„téma“ je obsah informácií, ktoré sa majú zbierať o štatistických jednotkách v rámci zberu údajov, pričom každá téma zahŕňa niekoľko čiastkových tém;
9.	„čiastková téma“ je podrobný obsah informácií o štatistických jednotkách v súvislosti s určitou témou, ktoré sa majú zbierať, pričom každá čiastková téma pokrýva jednu alebo niekoľko premenných;
10.	„premenná“ je charakteristika jednotky, ktorá môže mať viac ako jednu hodnotu zo súboru hodnôt, pričom môže ísť o absolútnu hodnotu, podiel alebo odkaz na pozíciu v klasifikácii;
11.	„členenie“ je vopred definovaný diskrétny, vyčerpávajúci a vzájomne sa vylučujúci súbor hodnôt, ktoré možno priradiť premennej charakterizujúcej štatistické jednotky;
12.	„mikroúdaje“ sú údaje týkajúce sa len jednej štatistickej jednotky bez priameho identifikátora;
13.	„agregované údaje“ sú údaje týkajúce sa súboru viacerých štatistických jednotiek;
14.	„štatistická populácia“ je súbor štatistických jednotiek, o ktorých sa zisťujú informácie a vyžadujú odhady;
15.	„opora výberu“ je zoznam, mapa alebo iná špecifikácia jednotiek, ktorá určuje štatistickú populáciu, ktorá sa má kompletne sčítať alebo z ktorej sa má vybrať vzorka; 
16.	„vzorka“ je podsúbor opory výberu, ktorého prvky sa vyberajú na základe procesu so známou pravdepodobnosťou výberu a ktorý je navrhnutý tak, aby umožnil odvodiť platné odhady za štatistickú populáciu;
17.	„respondent“ je spravodajská jednotka, ktorá poskytuje informácie orgánu vykonávajúcemu zisťovanie;
18.	„údaje zo zisťovania“ sú údaje zozbierané na vzorke respondentov a extrapolované na štatistickú populáciu s použitím vhodných matematických metód;
19.	„administratívne záznamy“ sú údaje, ktoré generuje administratívny subjekt, zvyčajne verejný orgán, ktorého hlavným cieľom nie je poskytovať štatistiku;
20.	„ostatné zdroje“ sú kvalitné a spoľahlivé údaje, ktoré generuje iný ako administratívny subjekt, ktorého hlavným cieľom nie je poskytovať štatistiku; medzi ostatné zdroje patria aj súkromné záznamy, webové sídla a databázy;
21.	„štatistická klasifikácia“ je zoradený zoznam súvisiacich, aj keď vzájomne sa vylučujúcich kategórií, ktorý sa používa na štruktúrovanie informácií v danej štatistickej doméne na základe ich podobnosti, pričom zoznam môže mať jednu alebo viaceré úrovne podrobnosti;
22.	„referenčné obdobie“ je obdobie, na ktoré sa údaje vzťahujú;
23.	„obdobie zberu údajov“ je časové obdobie, v ktorom sa údaje zbierajú;
24.	„metaúdaje“ sú informácie, ktoré sú potrebné na využitie a interpretovanie štatistiky a ktoré štruktúrovaným spôsobom opisujú údaje;
25.	„vopred skontrolované údaje“ sú údaje overené členskými štátmi na základe dohodnutých spoločných pravidiel overovania;
26.	„správa o kvalite“ je správa obsahujúca informácie o kvalite štatistického produktu alebo procesu;
26a.	„spätné údaje“ sú údaje za obdobie najmenej dvoch rokov pred dňom začatia uplatňovania tohto nariadenia. 
Článok 3
Zdroje a metódy
1. 	Na účely zostavovania štatistiky podľa tohto nariadenia členské štáty použijú alebo opätovne použijú jeden z nasledujúcich zdrojov alebo ich kombináciu za predpokladu, že spĺňajú štandardy kvality uvedené v článku 8:
a)	údaje zo zisťovaní;
b)	administratívne záznamy;
c)	iné zdroje.
1a. 	Komisia je splnomocnená prijímať delegované akty v súlade s článkom 13 s cieľom doplniť toto nariadenie, ktorým sa spresňuje, z ktorých iných zdrojov uvedených v odseku 1 písm. c) tohto článku sa môžu údaje zbierať a prenášať. Pri výkone právomoci prijímať takéto delegované akty Komisia zabezpečí, aby bolo použitie týchto iných zdrojov nevyhnutné a primerané na dosiahnutie cieľa podľa tohto nariadenia, pričom náležite zohľadní citlivosť predmetných údajov a bez toho, aby bola dotknutá smernica 2002/58/ES. 
2. 	Zisťovania používané na účely podnikovej štatistiky trhu práce sú založené na vzorkách, ktoré sú reprezentatívne za štatistickú populáciu. Vzorky podnikov alebo miestnych jednotiek sa vyberajú z vnútroštátnych štatistických registrov ekonomických subjektov vymedzených v článku 8 ods. 4 nariadenia (EÚ) 2019/2152.
3. 	Členské štáty poskytujú Komisii (Eurostatu) podrobné informácie o použitých zdrojoch a metódach prostredníctvom správ o kvalite uvedených v článku 8 ods. 4.
Článok 3a
Požiadavky na spracovanie osobných údajov
1. 	Ak činnosti, ktoré sa majú vykonať podľa tohto nariadenia, zahŕňajú spracúvanie osobných údajov, takéto spracúvanie musí byť primerané a v súlade s nariadením Európskeho parlamentu a Rady (EÚ) 2018/1725[footnoteRef:16] a nariadením Európskeho parlamentu a Rady (EÚ) 2016/679[footnoteRef:17]. V súlade so zásadou minimalizácie údajov stanovenou v uvedených nariadeniach sa údaje poskytované podľa tohto nariadenia musia agregovať do takej miery, aby nebolo možné identifikovať jednotlivcov. [16:  	Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39, http://data.europa.eu/eli/reg/2018/1725/oj).]  [17:  	Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1, http://data.europa.eu/eli/reg/2016/679/oj).] 

2. 	Spracúvanie osobných údajov na štatistické účely, ktoré sa považuje za verejný záujem, musí podliehať primeraným zárukám v súlade s článkom 89 nariadenia (EÚ) 2016/679 a článkom 13 nariadenia (EÚ) 2018/1725. Zabezpečí sa najmä súlad so zásadou anonymizácie osobných údajov.

Článok 4
Požiadavky na údaje
1. 	Podniková štatistika trhu práce pokrýva tieto domény a témy:
a)	mzdy:
i) 	štruktúra miezd;
ii) 	rodový rozdiel v odmeňovaní;
iii) 	pokrytie kolektívnym vyjednávaním;
iv) 	výška zákonnej minimálnej mzdy, ak sa uplatňuje;
v) 	prípadné zákonné krytie minimálnej mzdy;
b)	náklady práce:
i) 	štruktúra nákladov práce;
ii) 	index nákladov práce;
c)	dopyt po práci:
i) 	voľné pracovné miesta.
Téma index nákladov práce uvedená v písmene b) bode ii) a téma voľné pracovné miesta uvedená v písmene c) bode i) zahŕňajú ich príslušné predbežné odhady uvedené v článku 5.
2. 	V prípade každej témy uvedenej v odseku 1 sa čiastkové témy, ich zodpovedajúca periodicita, referenčné obdobia a lehoty na prenos stanovujú v prílohe.
3. 	Komisia je splnomocnená prijímať delegované akty v súlade s článkom 13 s cieľom zmeniť zoznam čiastkových tém, periodicitu, referenčné obdobia a lehoty na prenos stanovené v prílohe.
4. 	Pri výkone právomoci prijímať delegované akty podľa odseku 3 Komisia zabezpečí, aby zmeny nepredstavovali pre členské štáty a respondentov výrazné a neprimerané zaťaženie. Na tento účel sa začnú štúdie uskutočniteľnosti stanovené v článku 9 a ich výsledky sa pred prijatím delegovaných aktov náležite posúdia a zohľadnia.
5. 	Údaje sa zasielajú Komisii (Eurostatu) vo forme agregovaných údajov s výnimkou témy štruktúra miezd uvedenej v odseku 1 písm. a) bode i), v prípade ktorej sa zasielajú mikroúdaje za jednotlivých zamestnancov a miestne jednotky.
6. 	Členské štáty poskytujú vopred skontrolované údaje a súvisiace metaúdaje ku každému súboru údajov s použitím technického formátu stanoveného Komisiou (Eurostatom). Údaje sa Komisii (Eurostatu) zasielajú prostredníctvom jediného vstupného bodu.
7. 	Komisia prijme vykonávacie akty, v ktorých pre každú tému špecifikuje tieto prvky:
a)	zoznam a opis premenných;
b)	štatistické klasifikácie a členenia údajov;
c)	ciele týkajúce sa presnosti;
d)	metaúdaje, ktoré sa majú zasielať s rovnakou periodicitou, referenčným obdobím a lehotami ako údaje, ktorých sa týkajú;
e)	obdobia zberu údajov.
Uvedené vykonávacie akty sa prijmú v súlade s postupom preskúmania uvedeným v článku 14 ods. 2 najmenej 12 mesiacov pred začiatkom príslušného referenčného obdobia.
Článok 5
Predbežné odhady
1. 	Predbežné odhady indexu nákladov práce uvedeného v článku 4 ods. 1 písm. b) bode ii) a voľných pracovných miest uvedených v článku 4 ods. 1 písm. c) bode i) zasielajú:
a)	členské štáty, ktorých ročný počet zamestnancov predstavuje viac ako 3 % úhrnu za EÚ, za každý z troch posledných po sebe nasledujúcich rokov a
b)	členské štáty eurozóny, ktorých ročný počet zamestnancov predstavuje viac ako 3 % úhrnu za eurozónu, za každý z troch posledných po sebe nasledujúcich rokov.
2. 	Podiely zamestnancov na úhrne za EÚ a úhrne za eurozónu podľa odseku 1 posúdi Komisia (Eurostat) na základe dostupných ročných údajov zo zisťovania pracovných síl v EÚ.
3. 	Ak dôjde k akejkoľvek zmene v zozname členských štátov, ktorých ročný počet zamestnancov je vyšší ako prahové hodnoty uvedené v odseku 1 písm. a) a b), Komisia (Eurostat) to oznámi príslušným členským štátom do šiestich mesiacov od konca obdobia použitého na posúdenie prahovej hodnoty 3 %. Ak aktualizované podiely zamestnancov klesnú pod príslušné prahové hodnoty uvedené v odseku 1 písm. a) a b), príslušné členské štáty môžu prestať zasielať predbežné odhady od referenčného štvrťroka prvého kalendárneho roka nasledujúceho po dátume oznámenia. Ak aktualizované podiely budú nad uvedenými prahovými hodnotami, príslušné členské štáty zašlú predbežné odhady od prvého referenčného štvrťroka tretieho kalendárneho roka nasledujúceho po dátume oznámenia.
Článok 6
Štatistické jednotky a štatistická populácia
1. 	Štatistika podľa tohto nariadenia sa zostavuje za jednu štatistickú jednotku alebo viaceré nasledujúce štatistické jednotky:
a)	podniky;
b)	miestne jednotky;
c)	zamestnanci.
2. 	V prípade témy index nákladov práce uvedenej v článku 4 ods. 1 písm. b) bode ii) a témy voľné pracovné miesta uvedenej v článku 4 ods. 1 písm. c) bode i) štatistická populácia pozostáva zo všetkých podnikov alebo všetkých miestnych jednotiek, ktoré sú rezidentmi členského štátu a ktoré spĺňajú tieto podmienky:
a)	ich hlavná ekonomická činnosť je zahrnutá v ktorejkoľvek sekcii klasifikácie NACE[footnoteRef:18] s výnimkou „Poľnohospodárstvo, lesníctvo a rybolov“, „Činnosti domácností ako zamestnávateľov; nediferencované činnosti v domácnostiach produkujúce tovar na vlastné použitie“ a „Činnosti extrateritoriálnych organizácií a združení“ a [18:  	Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).] 

b)	majú jedného alebo viac zamestnancov.
3. 	V prípade témy štruktúra miezd uvedenej v článku 4 ods. 1 písm. a) bode i) a témy rodový rozdiel v odmeňovaní uvedenej v článku 4 ods. 1 písm. a) bode ii), pokiaľ ide o údaje o zamestnávateľovi, štatistická populácia pozostáva zo všetkých miestnych jednotiek, ktoré sú rezidentmi členského štátu a ktoré spĺňajú tieto podmienky:
a)	ich ekonomická činnosť je zahrnutá v ktorejkoľvek sekcii klasifikácie NACE s výnimkou „Poľnohospodárstvo, lesníctvo a rybolov“, „Činnosti domácností ako zamestnávateľov; nediferencované činnosti v domácnostiach produkujúce tovar na vlastné použitie“ a „Činnosti extrateritoriálnych organizácií a združení“ a
b)	majú jedného alebo viac zamestnancov.
V prípade témy štruktúra miezd a rodový rozdiel v odmeňovaní, pokiaľ ide o údaje o zamestnancovi, štatistická populácia pozostáva zo všetkých zamestnancov, ktorých miestna jednotka patrí do štatistickej populácie vymedzenej v prvom pododseku písm. a) a b).
4. 	Odchylne od odseku 3 písm. a) a b), pokiaľ ide o údaje o rozdiele v odmeňovaní žien a mužov za referenčné obdobie 2026, zasielané údaje pokrývajú všetky miestne jednotky, ktoré sú súčasťou podnikov s 10 alebo viac zamestnancami a ktoré okrem činností vylúčených v odseku 3 písm. a) nepatria do sekcie „Verejná správa a obrana“; povinné sociálne zabezpečenie“ klasifikácie NACE.
5. 	V prípade témy štruktúra nákladov práce uvedenej v článku 4 ods. 1 písm. b) bode i) štatistická populácia pozostáva zo všetkých miestnych jednotiek, ktoré sú rezidentmi členského štátu a ktoré spĺňajú tieto podmienky:
a)	ich ekonomická činnosť je zahrnutá v ktorejkoľvek sekcii klasifikácie NACE s výnimkou „Poľnohospodárstvo, lesníctvo a rybolov“, „Činnosti domácností ako zamestnávateľov; nediferencované činnosti v domácnostiach produkujúce tovar na vlastné použitie“ a „Činnosti extrateritoriálnych organizácií a združení“ a
b)	sú súčasťou podnikov s 10 alebo viac zamestnancami.
5a. 	Členské štáty zbierajú a poskytujú samostatné údaje v súvislosti so sociálnymi podnikmi pre všetky témy uvedené v prílohe.
Článok 7
Požiadavky na ad hoc údaje
1. 	Komisia je splnomocnená prijímať delegované akty, ktorými sa dopĺňa toto nariadenie, v súlade s článkom 13 špecifikovaním informácií, ktoré majú členské štáty poskytnúť na ad hoc báze, ak sa v rámci rozsahu pôsobnosti tohto nariadenia zber dodatočných údajov považuje za potrebný na účely riešenia dodatočných potrieb týkajúcich sa štatistických údajov, ktoré nemožno splniť iným spôsobom. V uvedených delegovaných aktoch sa špecifikujú:
a)	čiastkové témy, ktoré sa majú poskytnúť v rámci ad hoc zberu údajov týkajúcich sa domén a tém uvedených v článku 4, a dôvody takýchto dodatočných potrieb;
b)	referenčné obdobia a lehoty na zasielanie údajov.
2. 	Komisia je splnomocnená prijímať delegované akty uvedené v odseku 1 od referenčného roku 2028 a s minimálnym odstupom dva roky medzi jednotlivými ad hoc zbermi.
3. 	Komisia prijme vykonávacie akty s cieľom špecifikovať ad hoc informácie uvedené v odseku 1 a metaúdaje. V uvedených vykonávacích aktoch sa v relevantných prípadoch špecifikujú tieto technické prvky:
a)	zoznam a opis premenných;
b)	štatistické klasifikácie a členenia údajov;
c)	podrobné špecifikácie pokrytých štatistických jednotiek;
d)	metaúdaje, ktoré sa majú zasielať;
e)	obdobia zberu údajov.
Uvedené vykonávacie akty sa prijmú v súlade s postupom preskúmania uvedeným v článku 14 ods. 2 najneskôr 24 mesiacov pred začiatkom príslušného referenčného obdobia.
Článok 8
Požiadavky na kvalitu a podávanie správ o kvalite
1. 	Členské štáty prijmú opatrenia potrebné na to, aby sa zabezpečila kvalita zasielaných údajov a metaúdajov.
2. 	Členské štáty zabezpečia, aby údaje vrátane spätných údajov získané s použitím zdrojov stanovených v článku 3 zabezpečovali úplné pokrytie a poskytovali presné odhady týkajúce sa štatistických jednotiek a populácie definovaných v článku 6.
3. 	Na účely tohto nariadenia sa uplatňujú kritériá kvality vymedzené v článku 12 ods. 1 nariadenia (ES) č. 223/2009.
4. 	Členské štáty zasielajú správy o kvalite zdrojov a metód za každú z tém uvedených v článku 4.
5. 	Komisia prijme vykonávacie akty, ktorými sa stanovujú praktické podrobnosti týkajúce sa správ o kvalite a ich obsahu. Uvedené vykonávacie akty sa prijmú v súlade s postupom preskúmania uvedeným v článku 14 ods. 2.
6. 	Členské štáty oznámia Komisii (Eurostatu) všetky relevantné informácie alebo zmeny v súvislosti s vykonávaním tohto nariadenia, ktoré by mohli ovplyvniť kvalitu zasielaných údajov. Informácie sa poskytujú čo najskôr a najneskôr tri mesiace po nadobudnutí účinnosti takýchto zmien.
7. 	Na základe ▐žiadosti Komisie (Eurostatu) členské štáty poskytnú doplňujúce informácie potrebné na vyhodnotenie kvality štatistických informácií.
8. 	Komisia (Eurostat) posúdi kvalitu zasielaných údajov, použité zdroje a metódy a opory výberu. Komisia (Eurostat) pripravuje a uverejňuje správy o kvalite zasielaných údajov, zdrojoch a použitých metódach. V týchto správach Komisia (Eurostat) odporučí, ako riadiť zdroje považované za zdroje nízkej kvality a údaje zozbierané z týchto zdrojov.
Článok 9
Štúdie uskutočniteľnosti a pilotné štúdie
1. 	S cieľom zlepšiť podnikovú štatistiku trhu práce alebo obmedziť administratívne a finančné zaťaženie podnikov, najmä MSP a mikropodnikov, môže Komisia (Eurostat) iniciovať štúdie uskutočniteľnosti a pilotné štúdie. Účel takýchto štúdií zahŕňa aspoň jeden z týchto prvkov:
a)	zlepšiť kvalitu a porovnateľnosť súborov údajov;
b)	preskúmanie nových možností a zavedenie nových prvkov s cieľom reagovať na potreby používateľov;
c)	zlepšenie integrácie medzi zisťovaniami a inými zdrojmi údajov;
d)	zníženie zaťaženia respondentov;
e)	zlepšenie nákladovej efektívnosti zberu údajov. 
V štúdiách sa zohľadní technologický a digitálny vývoj.
1a. 	Údaje zozbierané v rámci pilotných štúdií uvedených v odseku 1 tohto článku sa obmedzujú na oblasti a témy uvedené v článku 4 ods. 1 a čiastkové témy uvedené v prílohe. 
2. 	Členské štáty sa môžu na týchto štúdiách zúčastňovať na dobrovoľnom základe. V spolupráci s Komisiou (Eurostatom) zabezpečia, aby boli štúdie reprezentatívne na úrovni Únie.
3. 	Výsledky uvedených štúdií vyhodnocuje Komisia (Eurostat) v spolupráci s členskými štátmi a hlavnými zainteresovanými stranami vrátane sociálnych partnerov. Komisia (Eurostat) vypracuje v spolupráci s členskými štátmi správy o zisteniach štúdií. Tieto správy sa zverejňujú.
V správach uvedených v prvom pododseku môže Komisia (Eurostat) odporučiť, ako by sa pilotné štúdie mali začleniť ako trvalé riešenia.
3a. 	Komisia je splnomocnená prijímať delegované akty v súlade s článkom 13 s cieľom doplniť toto nariadenie, ktorým sa spresňujú úlohy a povinnosti subjektov vykonávajúcich štúdie uvedené v odseku 1 tohto článku, pokiaľ sa spracúvanie osobných údajov uskutočňuje na účely týchto štúdií.
Článok 10
Financovanie
1. 	Národným štatistickým úradom a iným vnútroštátnym orgánom uvedeným v článku 5 ods. 2 nariadenia (ES) č. 223/2009 možno poskytnúť finančný príspevok zo všeobecného rozpočtu Únie na:
a)	zlepšenie zdrojov, vrátane opôr výberu pre podnikovú štatistiku trhu práce, od dátumu nadobudnutia účinnosti tohto nariadenia a najneskôr do 31. decembra 2029;
b)	zlepšenie metód podnikovej štatistiky trhu práce vrátane štúdií uskutočniteľnosti a pilotných štúdií uvedených v článku 9.
Únia nefinancuje náklady na pravidelné zostavovanie štatistiky, ktorá sa má zasielať podľa tohto nariadenia.
2. 	Finančný príspevok Únie nesmie presiahnuť 80 % oprávnených nákladov.
Článok 11
Ochrana finančných záujmov Únie

1. 	Komisia prijme príslušné opatrenia na zabezpečenie toho, aby sa pri vykonávaní opatrení financovaných na základe tohto nariadenia chránili finančné záujmy Únie prostredníctvom uplatňovania preventívnych opatrení na zamedzenie podvodom, korupcii a iným nezákonným činnostiam, prostredníctvom účinných kontrol a v prípade, že sa zistia nezrovnalosti, prostredníctvom vymáhania neoprávnene vyplatených súm a prípadne prostredníctvom účinných, primeraných a odrádzajúcich správnych a finančných sankcií.
2. 	Komisia alebo jej zástupcovia a Dvor audítorov majú právomoc na základe kontrol dokumentov a kontrol na mieste vykonať audit u všetkých príjemcov grantov, dodávateľov a subdodávateľov, ktorým boli v rámci tohto nariadenia poskytnuté finančné prostriedky Únie.
3. 	Európsky úrad pre boj proti podvodom (OLAF) môže vykonávať vyšetrovania vrátane kontrol a inšpekcií na mieste v súlade s ustanoveniami a postupmi stanovenými v nariadení Európskeho parlamentu a Rady (EÚ, Euratom) č. 883/2013[footnoteRef:19] a v nariadení Rady (Euratom, ES) č. 2185/96[footnoteRef:20] s cieľom zistiť, či v súvislosti s dohodou alebo rozhodnutím o grante alebo zmluvou súvisiacou s fondmi Únie na základe tohto nariadenia nedošlo k podvodu, korupcii alebo akémukoľvek inému protiprávnemu konaniu poškodzujúcemu finančné záujmy Únie. [19:  	Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).]  [20:  	Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).] 

4. 	Bez toho, aby boli dotknuté odseky 1, 2 a 3, dohody o spolupráci s tretími krajinami a s medzinárodnými organizáciami, zmluvy, dohody a rozhodnutia o grante vyplývajúce z vykonávania tohto nariadenia musia obsahovať ustanovenia, ktoré výslovne udeľujú Komisii, Európskemu dvoru audítorov, Európskemu prokurátorovi a úradu OLAF právomoc na vykonávanie takýchto auditov a vyšetrovaní v súlade s ich príslušnými právomocami.
Článok 12
Výnimky
1. 	Ak si uplatňovanie tohto nariadenia alebo delegovaných alebo vykonávacích aktov prijatých podľa neho vyžaduje vykonanie zásadných zmien v národnom štatistickom systéme členského štátu, Komisia môže prostredníctvom vykonávacích aktov udeliť členskému štátu riadne odôvodnené výnimky na obdobie najviac jedného roka. Uvedené vykonávacie akty sa prijmú v súlade s postupom preskúmania uvedeným v článku 14 ods. 2.
Pri udeľovaní výnimiek Komisia zohľadní porovnateľnosť štatistiky členských štátov a včasný výpočet požadovaných reprezentatívnych a spoľahlivých európskych agregátov. Komisia takisto zabezpečí, aby sa požiadavky týkajúce sa štatistiky, metaúdajov a kvality, na ktoré sa vzťahuje toto nariadenie a na ktoré sa predtým vzťahovali zrušené nariadenia, naďalej plnili bez prerušenia.
2. 	Príslušný členský štát predloží Komisii riadne odôvodnenú žiadosť do troch mesiacov od dátumu nadobudnutia účinnosti tohto nariadenia alebo delegovaných či vykonávacích aktov prijatých na jeho základe.
Článok 13
Vykonávanie delegovania právomoci
1. 	Komisii sa udeľuje právomoc prijímať delegované akty za podmienok stanovených v tomto článku.
2. 	Právomoc prijímať delegované akty uvedené v článku 3 ods. 1a, článku 4 ods. 3, článku 7 ods. 1 a článku 9 ods. 3a sa Komisii udeľuje na obdobie piatich rokov od ... [Úrad pre publikácie: vložte, prosím, presný dátum nadobudnutia účinnosti nariadenia]. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto 5-ročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.
3. 	Európsky parlament alebo Rada môžu delegovanie právomoci uvedené v článku 3 ods. 1a, článku 4 ods. 3, článku 7 ods. 1 a článku 9 ods. 3a kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.
4. 	Komisia pred prijatím delegovaného aktu konzultuje s expertmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva.
5. 	Komisia oznamuje delegovaný akt hneď po jeho prijatí súčasne Európskemu parlamentu a Rade.
6.	Delegovaný akt prijatý podľa článku 3 ods. 1a, článku 4 ods. 3, článku 7 ods. 1 a článku 9 ods. 3a nadobudne účinnosť, len ak Európsky parlament alebo Rada voči nemu nevzniesli námietku v lehote troch mesiacov od oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o tri mesiace.
Článok 14
Postup výboru
1. 	Komisii pomáha Výbor pre Európsky štatistický systém zriadený nariadením (ES) č. 223/2009. Uvedený výbor je výborom v zmysle nariadenia (EÚ) č. 182/2011.
2. 	Ak sa odkazuje na tento odsek, uplatňuje sa článok 5 nariadenia (EÚ) č. 182/2011.
Článok 15
Zrušenie
1. 	Nariadenia (ES) č. 530/1999, (ES) č. 450/2003 a (ES) č. 453/2008 sa zrušujú s účinnosťou od 1. januára 2026.
2. 	Odkazy na zrušené nariadenia sa považujú za odkazy na toto nariadenie.
Článok 16
Nadobudnutie účinnosti a uplatňovanie

Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

Uplatňuje sa od 1. januára 2026.
Toto nariadenie je záväzné v celom rozsahu a priamo uplatniteľné vo všetkých členských štátoch.
V …dňa …
Za Európsky parlament	Za Radu
predsedníčka	predseda



PRÍLOHA 
Domény, témy a čiastkové témy; periodicita poskytovania údajov, referenčné obdobia a lehota na prenos údajov k jednotlivým témam
	Doména
	Téma
	Čiastková téma
	Periodicita
	Referenčné obdobie 
	Lehota na prenos údajov (1) (2)
	Prvé referenčné obdobie

	Mzdy
	Štruktúra miezd
	Mzdy
Celkové ročné a mesačné mzdy a všetky ich zložky, ako aj hodinové mzdy platené každému zamestnancovi vybranému do vzorky.
	každé štyri roky
	kalendárny rok 
	T+16 mesiacov
	2026 

	
	
	Charakteristiky zamestnávateľa
Ekonomické, právne, geografické informácie a informácie týkajúce sa zamestnanosti o miestnej jednotke, ku ktorej každý zamestnanec vybraný do vzorky patrí, a o jej podniku. 
	
	
	
	

	
	
	Charakteristiky zamestnanca
Individuálne informácie týkajúce sa demografie, geografických údajov vrátane toho, či je zamestnanec migrujúci alebo cezhraničný pracovník, 
vzdelania, zmluvy a zamestnania o každom zamestnancovi vybranom do vzorky.
	
	
	
	

	
	
	Obdobia práce
Informácie o platených obdobiach práce, za každého zamestnanca vybraného do vzorky.
	
	
	
	

	
	
	Technické prvky zisťovania
Informácie o výbere vzorky a zbere údajov za každého zamestnanca vybraného do vzorky a jeho zamestnávateľa (napr. váhy). 
	
	
	
	

	
	Rodový rozdiel v odmeňovaní
	Hodinové mzdy
Hodinové mzdy zamestnancov a zamestnankýň podľa hlavných charakteristík zamestnávateľa a zamestnanca a zodpovedajúce relatívne rozdiely medzi hodinovými mzdami zamestnancov a zamestnankýň.
	každý rok
	kalendárny rok 
	T+13 mesiacov
	2026 

	
	
	Zamestnanci
Počet zamestnancov a zamestnankýň podľa charakteristík zamestnávateľa a zamestnanca.
	
	
	
	

	
	Minimálna mzda
	Výška zákonnej minimálnej mzdy
	každé dva roky
	kalendárny rok
	T+13 mesiacov
	2026

	
	
	Počet a podiele pracovníkov, na ktorých sa vzťahuje zákonná minimálna mzda
	každé dva roky
	kalendárny rok
	T+13 mesiacov
	2026

	
	Pokrytie kolektívnym vyjednávaním
	Počet zamestnancov, na ktorých sa vzťahujú kolektívne zmluvy
	každé dva roky

	kalendárny rok
	T+13 mesiacov
	2026

	Náklady práce
	Štruktúra nákladov práce
	Náklady práce
Celkové náklady zamestnávateľa na zamestnávanie pracovnej sily a zložky týchto nákladov.
	každé štyri roky
	kalendárny rok
	T+18 mesiacov
	2028

	
	
	Odpracované hodiny 
Skutočne odpracované hodiny podľa hlavných typov zamestnancov. 
	
	
	
	

	
	
	Platené hodiny
Platené hodiny podľa hlavných typov zamestnancov.
	
	
	
	

	
	
	Zamestnanci
Počet zamestnancov podľa hlavných typov.
	
	
	
	

	
	
	Miestne jednotky
Informácie o miestnych jednotkách vo vzorke.
	
	
	
	

	
	Index nákladov práce
	Štvrťročný index nákladov práce na odpracovanú hodinu 
Štvrťročný index nákladov práce na odpracovanú hodinu, podľa typu nákladov; neočistené a očistené časové rady.
	každý štvrťrok
	kalendárny štvrťrok
	– predbežné odhady: T+45 dní
– Definitívne údaje: T+65 dní
	prvý štvrťrok 2026

	
	
	Štvrťročný index celkových nákladov práce
Neočistené a očistené časové rady.
	
	
	
	

	
	
	Štvrťročný index odpracovaných hodín
Neočistené a očistené časové rady.
	
	
	
	

	
	
	Ročné náklady práce
Úrovne (váhy) ročných nákladov práce podľa typu nákladov.
	každý rok
	kalendárny rok
	koniec prvého štvrťrok roku T+1 + 65 dní
	

	Dopyt po pracovnej sile
	Voľné pracovné miesta
	Neobsadené pracovné miesta
Informácie o zaznamenaných neobsadených pracovných miestach neočistené a očistené časové rady.
	každý štvrťrok
	kalendárny štvrťrok
	[bookmark: _GoBack]– predbežné odhady: T+45 dní
– Definitívne údaje: T+70 dní
	prvý štvrťrok 2026

	
	
	Obsadené pracovné miesta 
Informácie o zaznamenaných obsadených pracovných miestach neočistené a očistené časové rady.
	
	
	
	



1.	Po konci referenčného obdobia „T“.
2.	Ak uvedené lehoty uplynú v sobotu alebo nedeľu, za skutočný koniec lehoty sa považuje nasledujúci pondelok o 12.00 hod. (SEČ).

